Povestea pilotului din Noua Zeelandă care a fost ținut captiv în junglă aproape 600 de zile, după ce a fost răpit din avion
Philip Mehrtens a aterizat micuțul său avion comercial pe un aerodrom din Papua de Vest pe data de 7 februarie 2023, înainte ca un grup de militanți care luptă pentru independența regiunii să ia cu asalt aeronava. Luptătorii au amenințat că Mehrtens nu va mai fi eliberat niciodată și că îl vor omorî, însă, aproape 600 de zile mai târziu, pilotul neozeelandez a reușit cumva să supraviețuiască acestui coșmar și este acum un om liber, relatează The Guardian.